
МОНГОЛЫН НОГООН БАРИЛГЫН ХҮРЭЭЛЭН ДЭЛХИЙН НОГООН БАРИЛГЫН ЗӨВЛӨЛИЙН ГИШҮҮН ОРОН БОЛЛОО
Монголын Ногоон Барилгын Хүрээлэн нь 2025.09.23-ны өдөр Дэлхийн Ногоон Барилгын зөвлөлийн албан ёсны Гишүүн болсон ба уг арга хэмжээнд тус хүрээлэнгийн Удирдах зөвлөлийн гишүүд болоод Гишүүн байгууллагууд оролцож тус байгууллагын хэтийн төлөв, үйл ажиллагаа, зорилго зорилттой танилцлаа. 
Монголын Ногоон Барилгын Хүрээлэнгийн Удирдах зөвлөлд МБҮА ТББ-ын Дэд ерөнхийлөгч Л.Ариунболд, Б.Чимэгцэцэг болоод МБҮА ТББ нь багтдаг бөгөөд хүлэмжийн хийн ялгарлыг багасгах, барилга байгууламжийн ашиглалтын зардлыг бууруулах, ногоон хөрөнгө оруулалтыг татах, иргэдэд ногоон зээлийн хүртээмжийг нэмэгдүүлэх чиглэлээр тасралтгүй сургалт, мэдээллийг өгч ажиллаж байгаа юм. 
МНБХ-ийн зүгээс BestGER үндэсний ногоон барилгын аргачлалыг хөгжүүлсэн ба барилга байгууламжийг Ногоон барилга гэж тодорхойлж, гэрчилгээжүүлэх эрхзүйн орчин, хүний нөөц, талуудын оролцооны талаар идэвх зүтгэлтэй ажиллаж байгаа билээ. 
МБҮА ТББ-ын Гишүүн байгууллагуудын дунд ногоон санхүүжилтийн боломжийн талаар мэдээлэл түгээж хамтарсан уулзалт, эвент арга хэмжээг тогтмол зохион байгуулж байгаа юм.

